Սիրտը մարդկային մարմնի ծավալի մեջ գրավում է շատ համեստ տեղ, համեմատաբար փոքր չափերի է և կազմում է մարմնի քաշի շատ փոքր տոկոսը: Նա իրենից ներկայացնում է մկանային մի օրգան` յուրահատուկ անատոմիական կառուցվածքով և ֆիզիոլոգիական հատկություններով: Նրան կարելի է նմանեցնել մի մղիչի, որը շարժման մեջ է դնում արյունը` օրգանիզմի այդ կենսական հեղուկը, առանց որի կյանքը անհամատեղելի է: